**ΟΔΗΓΙΕΣΑΣΦΑΛΕΙΑΣ**

Παρακαλούμε να έχετε υπόψη σας ότι:

* Η ομάδα σας θα πρέπει να επισκεφθεί το Πλοίο την προκαθορισμένη ημερομηνία και ώρα και τα άτομα να μην υπερβαίνουν τον αριθμό που έχει ήδη δηλωθεί.
* Δεν υπάρχει δυνατότητα φιλοξενίας των επισκεπτών (που έχουν φθάσει νωρίτερα ή που έχουν παρακολουθήσει την ξενάγηση) στους χώρους του Πλοίου.
* Η αναμονή μπορεί να γίνει στον εξωτερικό περιβάλλοντα χώρο του Πλοίου (προβλήτα) εφόσον ο καιρός είναι κατάλληλος.
* Οι επισκέπτες δεν επιτρέπεται να καταναλώνουν τρόφιμα και ποτά κατά την περιήγηση και παραμονή τους στο Πλοίο.
* Η ιδιαιτερότητα των χώρων του Πλοίου και η επικινδυνότητα προσβάσεως στα διαμερίσματα, απαιτεί την ενημέρωση της ομάδας σας για υψηλή προσοχή και ανάλογη επίβλεψη.
* Οι συνοδοί των ομάδων φέρουν την ευθύνη σε περίπτωση ατυχήματος μέλους της ομάδας.
* Η πρόβλεψη - ενημέρωση και η ιδιαίτερη προσοχή σας θα συμβάλλουν στην απρόσκοπτη ξενάγησή σας και στην αποφυγή ανεπιθύμητων συμβάντων.
* Οι επισκέπτες δεν επιτρέπεται να μεταφέρουν σακίδια ή άλλα ογκώδη προσωπικά αντικείμενα, για να μπορούν να χρησιμοποιούν τις κλίμακες (σκάλες) με μεγαλύτερη ασφάλεια.

Επίσης σας ενημερώνουμε ότι:

1. Πριν την επιβίβασης σας στο Πλοίο παρακαλώ να συμπληρώσετε και να υπογράψετε το έντυπο «Ενημερωτικό Σημείωμα Ασφαλείας» που επισυνάπτεται.
2. Στην είσοδο του Πλοίου θα σας υποδεχθεί ο ξεναγός σας και θα είναι μαζί σας μέχρι το τέλος της επίσκεψής σας
3. Στο κύριο κατάστρωμα του Πλοίου υπάρχει τουαλέτα (WC) για την εξυπηρέτηση των παιδιών. Για τους ενήλικες διατίθεται χημική τουαλέτα (WC) στο προβλήτα.
4. Τις ώρες επισκεπτηρίου λειτουργεί πρατήριο αναμνηστικών με αντιπροσωπευτικά είδη του Α/Τ «ΒΕΛΟΣ» και του Πολεμικού Ναυτικού.

**Για την ασφαλή περιήγηση και την αποφυγή ατυχημάτων στους χώρους του Α/Τ «ΒΕΛΟΣ» επιβάλλεται η συνεχής παρουσία και επίβλεψη των μαθητών από τους συνοδούς τους.**